b'\n_START_ARTICLE_\nDia Internacional de la Nena\n_START_SECTION_\nCelebraci\xc3\xb3\n_START_PARAGRAPH_\nEl 19 de desembre de 2011, l\'Assemblea General de les Nacions Unides va aprovar la Resoluci\xc3\xb3 66/170 en la qual declarava l\'11 d\'octubre com el Dia Internacional de la Nena, per recon\xc3\xa8ixer els drets de les nenes i els desafiaments excepcionals que confronten les nenes de tot el m\xc3\xb3n.\n_START_SECTION_\nHist\xc3\xb2ria\n_START_PARAGRAPH_\nLa creaci\xc3\xb3 d\'un dia per a les nenes al calendari universal va ser promoguda des de 2009 per l\'ONG Pla Internacional, una organitzaci\xc3\xb3 no governamental que funciona a diversos pa\xc3\xafsos del m\xc3\xb3n. Ho va fer a trav\xc3\xa9s de la seva campanya internacional "Per ser nena", enfocada a acabar amb la doble discriminaci\xc3\xb3 que sofreixen milions de nenes a tot el m\xc3\xb3n per g\xc3\xa8nere i per la seva edat._NEWLINE_El dia va ser proposat com a resoluci\xc3\xb3 per Canad\xc3\xa0 en l\'Assemblea General de Nacions Unides. Rona Ambrose, ministra canadenca de la Situaci\xc3\xb3 de la Dona, va defensar la resoluci\xc3\xb3. Una delegaci\xc3\xb3 de dones i nenes van fer exposicions en suport a la iniciativa en la 55a Comissi\xc3\xb3 de la Condici\xc3\xb3 Jur\xc3\xaddica i Social de la Dona.'